32006D0555
L 218/17
JURNALUL OFÍCIAL AL UNIUNII EUROPENE
DECIZIA COMISIEI
din 3 august 2006
de modificare a apendicelui B la anexa XII la Actul de aderare din 2003 în ceea ce privește anumite unități din sectorul cărnii, al peștelui și al laptelui în Polonia
[notificată cu numărul C(2006) 3462]
(Text cu relevanță pentru SEE)
(2006/555/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și a Slovaciei, în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
Poloniei i s-a acordat dreptul la perioade de tranziție pentru anumite unități enumerate în apendicele B la anexa XII la Actul de aderare din 2003.
(2)
Apendicele B la anexa XII la Actul de aderare din 2003 a fost modificat prin deciziile 2004/458/CE (1), 2004/471/CE (2), 2004/474/CE (3), 2005/271/CE (4), 2005/591/CE (5), 2005/854/CE (6), 2006/14/CE (7), 2006/196/CE (8) și 2006/404/CE (9) ale Comisiei.
(3)
În conformitate cu o declarație oficială a autorității competente poloneze, anumite unități din sectorul cărnii, al peștelui și al laptelui și-au încheiat procesul de modernizare și respectă acum pe deplin legislația comunitară. Anumite unități și-au încetat activitățile pentru care au obținut o perioadă de tranziție. De asemenea, anumite unități din sectorul laptelui, autorizate să transforme laptele care respectă, precum și laptele care nu respectă normele Uniunii Europene, transformă numai laptele care respectă normele Uniunii Europene. Prin urmare, este necesar ca aceste unități să fie șterse de pe lista unităților aflate în tranziție.
(4)
Prin urmare, apendicele B la anexa XII la Actul de aderare din 2003 ar trebui modificat în consecință.
(5)
Comitetul permanent pentru lanțul alimentar și sănătatea animală a fost informat în legătură cu măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie se elimină din apendicele B la anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 3 august 2006.